als_Latn dik_Latn ron_Latn
Temat Kryesore
- Prokuroria e Përgjithshme nisi sot hetimet për deklaratat e Tom Doshit
- Kërkohet nga deputeti Tom Doshi, që të paraqesë pranë organit të akuzës provat që disponon lidhur me ngjarjen
Prokuroria e Përgjithshme nisi sot hetimet për deklaratat e Tom Doshit, pasi ky i fundit denoncoi se 5 muaj më parë ishte porositur vrasja e tij. Ndryshe nga sa kishte deklaruar një ditë më parë deputeti socialist i përjashtuar nga PS, Doshi, Prokuroria theksoi se nuk ka nisur asnjë hetim më parë për kërcënimet ndaj tij.
Në deklaratën e Prokurorisë, kërkohet nga deputeti Tom Doshi që të paraqesë pranë organit të akuzës provat që disponon lidhur me ngjarjen.
“Prokurori i Përgjithshëm, Adriatik Llalla, urdhëroi Prokurorinë për Krime të Rënda të nisë hetimin kryesisht mbi deklarimet e Tom Doshi, deputet në Kuvendin e Shqipërisë, i cili është shprehur publikisht ditën e Hënë (dt. 02.03.2015), se ka pasur një tentativë për vrasje ndaj tij dhe një tjetër deputeti, disa muaj më parë.
Në kuadër të këtyre hetimeve, Prokuroria, krahas veprimeve të tjera procedurale, fton deputetin Tom Doshi që të paraqesë shpjegimet e tij, si edhe provat që ai disponon në lidhje me këtë rast.
Gjithashtu, Prokuroria Shqiptare vlerëson mbështetjen dhe inkurajimin e partnerëve ndërkombëtarë në përmbushje të misionit të saj për evidentimin, hetimin dhe dërgimin para drejtësisë të personave që kryejnë vepra penale të korrupsionit dhe krimit të organizuar, përfshirë edhe zyrtarët publikë të çdo niveli”, thuhet në deklaratën e Prokurorisë.
/Shekulli Online/
Shtoni një koment
2 Komente
Kushtrimi
Nese Tomë Doshi nuk bashkpunon me Prokurorine, pra nese ai nuk e dergon ate videon e famshme si prov materiale te akuzave te tij se "Ilir Meta dhe Edi Rama e kane porositur vrasjen e tij", atehere Prokuroia duhet patjeter qe ta marre Deputetin Doshi si te akuzuar per shpifje, e jo te perfundoj edhe kjo çeshtje juridik siq kane perfunduar te gjitha çeshtjet e rendesishme deri me tani.
Shteti nuk mund te funkcionoj e zhvillohet nese nuk zbatohet ligji ne te gjitha nivelet, prandaj Qeveria e Edi Rames duhet te mos terhiqet pa e nxjerrur deri ne fund te verteten ose shpifjen e Tomë Doshit!
xha sulua
Dy fjale per T.Doshin para se te coje videon ne prokurori duhet te beje dhe kopje te tjera per ti shperndare ato ne media ku te shifen me ze e figure si dhe nje kopje per parlamentin nese metevertet jeta e tij apo e familjes se tij ka qene e rezikuar , eshte koha qe keto te behen para votimeve te mesoje per te dyten here se si eshte ne te vertete kryetari i sotem i LSIse.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn